Най-голямата грешка на нашата младеж е убеждението, че християнството е философска система, логически доказуема, и че те, в състоянието, в което се намират (морално, религиозно, интелектуално), могат да разберат всяка истина на християнската вяра. А това, че християнството всъщност е живот, те упорито отказват да видят. Вместо да обикнат истината и да се преклонят пред нея, те спорят с нея, полемизират.